6, 7. Ke eng fa re tlhoka go tokafatsa tsela e re tlhaloganyang kgang ya gore batho ba Modimo ba ne ba nna batshwarwa ba Babelona yo Mogolo leng? Jehofa Modimo o beile “nako e e tlhomilweng” ya go fedisa boikepo le go tlhoma puso ya gagwe ya Bogosi. (Mareko 13:33) Mme Baebele e bontsha sentle gore ga re ka ke ra itse letlha le bokhutlo bo tla tlang ka lone. Jesu o ne a re: “Ka ga letsatsi leo le ura eo ga go na ope yo o itseng, le fa e le baengele ba magodimo kgotsa Morwa, fa e se Rara fela.” (Mathaio 24:36) Le fa go ntse jalo, Jesu le barutwa ba gagwe ba ne ba bolelela pele gore maemo a ne a tla nna jang mo lefatsheng pele Modimo a tlisa bokhutlo. Bokhutlo bo tla tla fa ditiragalo tsotlhe tse di latelang di diragala ka nako e le nngwe mo lefatsheng lotlhe.